**KLAIPĖDOS MIESTO SAVIVALDYBĖS TARYBA**

**SPRENDIMAS**

## **DĖL SAVIVALDYBĖS ŽEMĖS SKLYPO PERDAVIMO NAUDOTIS NEATLYGINTINAI**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Lietuvos Respublikos žemės įstatymo (Žin., 1994, Nr. 34-620; 2004, Nr. 28-868; 2010, Nr. 72-3616) 17 straipsniu, Klaipėdos miesto savivaldybei nuosavybės teise priklausančios žemės perdavimo valdyti patikėjimo teise, perdavimo neatlygintinai ja naudotis (panaudai), nuomos ir perleidimo tvarkos aprašo, patvirtinto Klaipėdos miesto savivaldybės tarybos 2006 m. rugsėjo 28 d. sprendimu Nr. T2-284, 2 punktu ir III skyriumi, atsižvelgdama į Klaipėdos „Gintaro“ sporto centro 2013-03-12 prašymą ir Klaipėdos Vytauto Didžiojo gimnazijos 2013-03-14 pašymą, Klaipėdos miesto savivaldybės taryba nusprendžia:

1. Perduoti neatlygintinai naudotis (panaudai) Klaipėdos miesto savivaldybei nuosavybės teise priklausančio kitos pagrindinės naudojimo paskirties, visuomeninės paskirties teritorijų naudojimo būdo, mokslo ir mokymo, kultūros ir sporto, sveikatos apsaugos pastatų bei statinių statybos naudojimo pobūdžio 1,8856 ha žemės sklypo S. Daukanto g. 31, Klaipėdoje (kadastro Nr. 2101/0003:581, unikalus Nr. 4400-0797-4450), dalis savivaldybės funkcijoms vykdyti (priedas – žemės sklypo planas pridedamas):

1.1. 1,6981 ha dalį Klaipėdos Vytauto Didžiojo gimnazijai 50 metų, bet ne ilgesniam laikotarpiui, nei reikia savivaldybės funkcijai atlikti.

Perduodamos neatlygintinai naudotis (panaudai) žemės sklypo dalies vertė – 4701000 Lt;

1.2. 0,1875 ha dalį Klaipėdos „Gintaro“ sporto centrui 50 metų, bet ne ilgesniam laikotarpiui, nei reikia savivaldybės funkcijai atlikti.

Perduodamos neatlygintinai naudotis (panaudai) žemės sklypo dalies vertė – 519000 Lt.

2. Nustatyti, kad asmenys, kuriems savivaldybės žemės sklypai perduoti neatlygintinai naudotis, negali jų perduoti naudotis kitiems asmenims.

3. Įgalioti Klaipėdos miesto savivaldybės administracijos direktorę Juditą Simonavičiūtę pasirašyti su 1 punkte nurodytais juridiniais asmenimis savivaldybės žemės panaudos sutartis.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Raimonda Gružienė, tel. 39 61 62

2013-03-22